paragraph_text: Cink-zrak baterija (cink-kisik baterija, ZnO baterija) pripada skupini primarnih baterija. Pripada novijim generacijama baterija. Spada u skupinu metal-zrak baterija. U razvoju su programi punjive cink-zrak baterije s platinom, iridijem, oksidima neplemenitih metala ili nanokristalima hibridiziranih s ugljikovim nanocjevčicama kao katalizatorima. U punjenju tih baterija, kisik i cink se regeneriraju iz cinkovog oksida koji nastaje normalnom uporabom baterije.